OpenLLM-France/wikimedia huggingface dataset:
# Poliana (Bélgorod)

* Per a altres significats, vegeu «Poliana».
Poliana - Поляна (rus) - és un poble (un possiólok) de l'óblast de Bélgorod, a Rússia. El 2010 tenia 208 habitants. Pertany al districte (raion) de Xebékino.

## Referències

* ↑ «Znamenka» (en anglès). GeoNames. Arxivat de l'original el 2022-01-29. [Consulta: 29 gener 2022].
* ↑ «Генеральный план Шебекинского городского округа». Федеральная государственная информационная система территориального планирования (ФГИС ТП). Arxivat de l'original el 2021-05-27. [Consulta: 29 gener 2022].
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 29 gener 2022].
# Mount Vernon (Virgínia)

* Per a altres significats, vegeu «Mount Vernon (finca)».
Mount Vernon és una concentració de població designada pel cens al comtat de Fairfax a l'estat de Virgínia. Segons el cens del 2000 tenia 28.582 habitants.

## Demografia

Segons el cens del 2000, Mount Vernon tenia 28.582 habitants, 10.575 habitatges, i 7.487 famílies. La densitat de població era de 1.450,1 habitants per km².
Dels 10.575 habitatges en un 34,4% hi vivien nens de menys de 18 anys, en un 51% hi vivien parelles casades, en un 15% dones solteres, i en un 29,2% no eren unitats familiars. En el 22,6% dels habitatges hi vivien persones soles el 4,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,7 i el nombre mitjà de persones que vivien en cada família era de 3,16.
Per edats la població es repartia de la següent manera: un 26,3% tenia menys de 18 anys, un 7,9% entre 18 i 24, un 32,4% entre 25 i 44, un 24,4% de 45 a 60 i un 9% 65 anys o més.
L'edat mediana era de 36 anys. Per cada 100 dones de 18 o més anys hi havia 90,8 homes.
La renda mediana per habitatge era de 61.119 $ i la renda mediana per família de 67.892 $. Els homes tenien una renda mediana de 42.049 $ mentre que les dones 33.543 $. La renda per capita de la població era de 29.299 $. Entorn del 5,3% de les famílies i el 7% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mount Vernon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Mount Vernon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Pastebin

* Aquest article tracta sobre Pastebin (tipus d'aplicació web). Si cerqueu Pastebin (Lloc web), vegeu «Pastebin.com».
Pastebin és un tipus d'aplicació web que permet als usuaris l'emmagatzemament de text pla sovint per a compartir fragments de codi font. L'ús més freqüent dels pastebin és la compartició de fragments de codi font (snippets) a través de IRC. Molts pastebins permeten als lectors fer comentaris directament a la pàgina. El servei GIST de GitHub és un pastebin amb control de versions. A més de compartir el codi font d'aplicacions, de vegades, els pastebin s'utilitzen per a publicar text de forma anònima.
El primer servei del tipus pastebin es va desenvolupar en la dècada de 1990 per evitar el flood a IRC que força sovint afectava els canals dedicats a la programació d'ordinadors quan un usuari enganxava un tros de codi font directament al canal IRC. En utilitzar un pastebin l'usuari pot simplement enganxar l'enllaç web. Com que els pastebins es poden implementat fàcilment en la majoria de llenguatges de programació, incloent els de Lisp, PHP, Perl i Python, hi ha moltes versions diferents. Es considera un bon exercici per a nous programadors o els que estan aprenent un nou llenguatge de programació escriure'n un.

## Pastebin.com

Pastebin.com és el pastebin original de codi obert, amb suport per a un ampli rang de sintaxi. La seva popularitat va servir per a donar nom a aquest tipus de servei.

## Referències

* ↑ «GitHub Gist is Pastie on Steroids» (en anglès). [Consulta: 26 agost 2015].
* ↑ Nitsnets. «Snippets de Gist: de la nube a Sublime» (en castellà), 22-04-2013. [Consulta: 26 agost 2015].
* ↑ Dobrescu-Balaur, Mihnea. «The Pastebin Client Exercise» (en anglès), 11-08-2013. Arxivat de l'original el 2015-09-03. [Consulta: 30 agost 2015].

## Enllaços externs

* Pastebin.com
# Pontedeva

Pontedeva és un municipi de la província d'Ourense a Galícia. Pertany a la comarca d'A Terra de Celanova. Limita al nord amb Cortegada, al sud amb Padrenda,a l'oest amb Crecente i a l'oest amb Gomesende.
Evolució demogràfica :
| 1900 | 1930 | 1950 | 1981 | 2004 |
| 1.296 | 1.161 | 1.429 | 868 | 647 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||
# William Whitelaw Blanco

William Whitelaw Blanco (Montevideo, 1946 - Buenos Aires, 1976) fou un activista i militant tupamaro uruguaià, assassinat a l'Argentina durant la dictadura militar.

## Biografia

Whitelaw era membre del Moviment d'Alliberament Nacional - Tupamaros. El 1971, després d'ésser detingut, va ser expulsat de l'Uruguai pel govern i es va exiliar a Xile. No obstant això, l'11 de setembre de 1973, amb el cop d'Estat contra el govern de Salvador Allende, Whitelaw es va traslladar a Buenos Aires al costat de la seva parella.
Va ser segrestat a la seva casa el 13 de maig de 1976 al costat de Rosario del Carmen Barredo i dels seus dos fills petits, María Victoria, de 18 mesos, Máximo Fernando, de 3 mesos, i Gabriela Schroeder Barredo, de quatre anys.
El 21 de maig, va aparèixer el seu cos juntament amb el de Rosario Barredo, el del president de la Cambra de Diputats Héctor Gutiérrez Ruiz i el senador Zelmar Michelini en un cotxe abandonat, amb ferides de bala i evidents signes de violència.
El 16 de novembre de 2006 el jutge uruguaià Roberto Timbal va sotmetre a procés i a presó preventiva a l'exdictador Juan María Bordaberry Arocena i al canceller de la dictadura cívico-militar uruguaiana, Juan Carlos Blanco, "com a coautors responsables de quatre delictes d'homicidi molt especialment agreujats".

## Referències

* ↑ (castellà) "Estado uruguayo se reconocerá culpable de crímenes durante gobierno militar", Emol.com
* ↑ (castellà) "Fiscalía uruguaya solicita 45 años de cárcel para dictador Bordaberry "
* ↑ "La justícia de l'Uruguai envia a la presó el dictador Bordaberry" Arxivat 2012-03-10 a Wayback Machine., Avui

## Enllaços externs

* Montevideo esquina Buenos Aires Arxivat 2007-02-11 a Wayback Machine. (castellà)
# Madaun

Madaun (en rus: Мадаун) és un poble (possiólok) de l'óblast de Magadan, a Rússia, que el 2015 tenia 139 habitants.

## Referències

* ↑ Магаданской области необходимо более 500 млн руб. на расселение трех закрывающихся поселков
# Madre de Dios

* Per a altres significats, vegeu «Departament de Madre de Dios».
El Madre de Dios o Amarumayo és un llarg riu que pertany a la conca de l'Amazones. És un afluent del riu Beni. Té una longitud aproximada de 1.150 km i és un riu internacional, ja que discorre per la part sud-est del Perú (655 km per la regió de Madre de Dios) i nord-oest de Bolívia. Drena una conca de més de 100.000 km².
Es troba en una zona molt humida de l'Amazònia subandina, l'Amazònia peruana, cosa que explica el seu alt cabal. Té una molt bona navegabilitat, ja que és navegable des de Puerto Maldonado fins a la seva confluència amb el Beni.
Entre les moltes activitats que es desenvolupen en les seves riberes destaquen les plantacions de mango i la mineria d'or, a més de la tala selectiva i l'agricultura, que provoquen seriosos problemes ambientals. Al llarg del riu hi ha diversos parcs i reserves nacionals, en particular els parcs nacionals peruans de Manú (també declarat com a Reserva de la Biosfera Manú) i Bahuaja-Sonene, la també peruana Reserva Natural Tambopata-Candamo i la boliviana Reserva Nacional Manupiri-Heath.

## Referències

* ↑ «Perú - Compendio estadístico 2001». Arxivat de l'original el 2012-06-27. [Consulta: 20 agost 2015].

## Enllaços externs

* Conca del riu Madre de Dios a NASA Earth Observatory Arxivat 2008-09-24 a Wayback Machine.
* Stroud Water Research Center Project in Madre de Dios, Peru.
# Manaji Rao Scindia

Meherban Shrimant Sardar Manaji Rao Scindia Bahadur, fou subadar de Malwa nomenat pel peshwa el 10 de juliol de 1764. Era net de Meherban Shrimant Sardar Sabaji Scindia, probablement fill d'un fill il·legítim de Ranoji Rao Scindia.
El segon fill il·legítim de Ranojiera Mahadaji o Madhav Rao I Sindhia, molt hàbil com a polític i soldat, es va destacar a la batalla de Panipat el 14 de gener de 1761. Després d'aquesta batalla va retornar a Malwa el 1764 i aviat va assolir el poder el 18 de gener de 1768.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
* Genealogia
# Louis Antoine Francois Baillon

Louis Antoine François Baillon (20 de gener de 1778 – 3 de desembre de 1855) va ser un botànic i naturalista francès. Nasqué a Montreuil-sur-Mer i morí a Abbeville.
Treballà pel Muséum national d'histoire naturelle francès de 1798 a 1790. 'especialitzà en els esquelet dels cetacis i va fer una monografia sobre la fauna d'Abbeville.

## Referències

* ↑ Jobling, James A. Helm Dictionary of Scientific Bird Names. Bloomsbury Publishing, 30 de juny de 2010, p. 65. ISBN 978-1-4081-3326-2.
* ↑ Prarond, E. «Baillon (Louis Antoine François)». Mémoires de la Société Impériale d'Emulation d'Abbeville, [8] p. 620-651.. Biodiversity Heritage Library. [Consulta: 17 novembre 2016].
# Lucien Laurent

Lucien Laurent (10 de desembre de 1907 - 11 d'abril de 2005) fou un futbolista professional francès dels anys 1920 i 1930.
Entre 1921 and 1930, Laurent jugà per l'equip semi-professional Cercle Athlétique de Paris. Aquest darrer any fou fitxat pel FC Sochaux, i treballà a l'empresa Peugeot. L'any 1930 participà amb la selecció francesa a la primera Copa del Món disputada a l'Uruguai. En aquesta competició feu història en convertir-se en el primer jugador a marcar un gol, al minut 19 del partit davant Mèxic, disputat el 13 de juliol de 1930.
Laurent també fou convocat pel Mundial de 1934, tot i que no disputà cap partit. També jugà a altres clubs francesos com Rennes o RC Strasbourg.
Fou germà del també futbolista Jean Laurent.

## Referències

* ↑ Perfil a Racing Club
* 1 2 Perfil a la Federació Francesa de Futbol

## Enllaços externs

* Perfil a la FFF
# Manaquí de coroneta encesa

El manaquí de coroneta encesa (Heterocercus linteatus) és un ocell de la família dels píprids (Pipridae).

## Hàbitat i distribució

Habita la selva pluvial, a les terres baixes del nord-est del Perú, oest i centre del Brasil amazònic i extrem nord-est de Bolívia.

## Referències

* ↑ «Manaquí de coroneta encesa». Cercaterm. TERMCAT, Centre de Terminologia. Rev. 20/02/2023(català)
* ↑ Robert Ridgely i Guy Tudor. 2009, Heterocercus linteatus, p. 490, en Field guide to the songbirds of South America: the passerines – 1st ed. – (Mildred Wyatt-World series in ornithology). ISBN 978-0-292-71748-0
# Luís Oliveira Gonçalves

Luís Oliveira Gonçalves (Angola, 22 de juny de 1960) és un ex entrenador de futbol angolès.
Fou seleccionador de la selecció d'Angola sots 20 que guanyà el Campionat d'Àfrica juvenil el 2001. Esdevingué seleccionador absolut el 2004 i fou qui dirigí la selecció a la Copa del Món de futbol de 2006.

## Referències

* ↑ Gonçalves' profile on the Angola World Cup Blog
* ↑ «Gonçalves' profile on the official FIFA World Cup website». Arxivat de l'original el 2007-03-11. [Consulta: 21 març 2020].
# Mackenzie

«Mackenzie» té aquests significats:
* Toponímia:
** Mackenzie (Missouri), població dels Estats Units a l'estat de Missouri
** Districte de Mackenzie, divisió administrativa dels Territoris del Nord-oest, al Canadà, creada el 1895
** Illa de Mackenzie King, illa de l'arxipèlag de les illes de la Reina Elisabet
** Muntanyes Mackenzie, serralada canadenca que formen la frontera entre Yukon i els Territoris del Nord-oest, entre els rius Liard i Peel
** Point MacKenzie, concentració de població designada pel cens dels Estats Units a l'estat d'Alaska
** Riu Mackenzie, riu als territoris del Nord-oest del Canadà
* Biografies:
** Alexander Mackenzie (desambiguació), diversos personatges
** Christine Mackenzie (segle XX), bibliotecària australiana, presidenta de la Federació Internacional d'Associacions de Biblioteca i Institucions
** Compton Mackenzie (Hartlepool, Durham, 1883 — Edimburg, 1972), novel·lista i polític anglès
** Donald MacKenzie (Toronto, Ontario, 1874 - 1925), remer canadenc
** George Henry Mackenzie (North Kessock, Escòcia, 1837 – Nova York, 1891), mestre d'escacs estatunidenc
** Ian MacKenzie, nedador canadenc especialista en estil lliure i esquena, que va competir durant la dècada de 1970.
** John Mackenzie (1928 - 2011), director de cinema escocès
** John Mackenzie (navegant) (Greenock, Inverclyde, 1876 - 1949), regatista escocès
** William Lyon Mackenzie King (1874 – 1950), líder polític canadenc, primer ministre del Canadà (1921-30 i 1935-48)
* Miscel·lània: Batalló Mackenzie-Papineau, unitat de voluntaris canadencs que va combatre formant part de les Brigades Internacionals
# Manica (Moçambic)

Manica és un municipi de Moçambic, situat a la província de Manica. En 2007 comptava amb una població de 36.124 habitants. Havia estat el centre de l'antic Regne de Manica i va créixer al voltant de la mineria d'or, però avui és més coneguda per les pintures rupestres de Chinamapere.

## Personatges

* Jaime Pedro Gonçalves (1936–2016), sacerdot i arquebisbe de Beira

## Referències

* ↑ «Instituto Nacional de Estatística». Arxivat de l'original el 2007-12-19. [Consulta: 19 desembre 2007].
# Madrigal (pel·lícula)

Madrigal és una pel·lícula dramàtica hispano-cubana estrenada el 2007 i dirigida per Fernando Pérez.

## Sinopsi

Hi ha una sola espectadora en el teatre... però la funció comença. Quan Javier avança a l'escenari per a dir el seu únic parlament, l'espectadora solitària el mira fixament. I de sobte, s'aixeca i se'n va. Javier busca desesperadament a la seva espectadora misteriosa fins que la troba. Luisita és una noia plena de secrets... i de béns materials, com, per exemple, una esplèndida casa per a ella sola, mentre Javier no té on viure. La història d'amor entre tots dos es converteix en una passió avassalladora en la qual el protagonista acaba sent víctima del seu propi joc.

## Repartiment

* Carlos Enrique Almirante : Javier
* Ana de Armas: Stella Maris
* Liety Chaviano : Luisita
* Luis Alberto García : Angel
* Carla Sánchez : Eva
* Yailene Sierra : Elvira
* Anciano Arpa : Armando Soler

## Producció

L'actriu Ana de Armas tenia aleshores 17 anys i va rodar la pel·lícula de nit a l'Havana sense el permís dels seus tutors al escola d'art dramàtic on va estava estudiant.

## Palmarès cinematogràfic

* Premi Ángel, Festival de Cinema Llatinoamericà d'Utrecht, Holanda, 2007.
* Dofí de Plata a Raúl Pérez Ureta per Millor Fotografia, XXIII Festival Internacional de Cinema de Setúbal, Festróia, Portugal, 2007.
* Premi Millor Guió, Festival de Cinema Llatí de Los Angeles, 2007.

## Referències

* ↑ Fernando Pérez rueda 'Madrigal', su proyecto más arriesgado, El País, 23 de desembre de 2005
* ↑ Madrigal a Fotogramas
* ↑ Madrigal a cubacine.cult
* ↑ «Ana de Armas: A Cuban Woman Out to Conquer Hollywood». Arxivat de l'original el 5 de novembre 2016. [Consulta: 18 març 2020].

## Enllaços externs

* Tràiler oficial a YouTube
# Madrilla bagra

La madrilla bagra (Squalius valentinus) és una espècie de peix de la família dels ciprínids i de l'ordre dels cipriniformes.
Els adults poden assolir fins a 13,1 cm de longitud total. Es troba en la zona entre els rius Millars i Vinalopó al País Valencià. La seva població està minvant per sobreexplotació de l'aigua per a la irrigació, la construcció de preses i la concurrència per espècies invasores.

## Referències

* ↑ Bonaparte, C. L.. Iconografia della fauna italica per le quattro classi degli animali vertebrati (en italià). Vol. III. Pesci, 1837, p. 94-103, 105-109, 5 pls.
* 1 2 Freyhof, J. Kottelat, M. (2008). Squalius valentinus. Llista Vermella de la UICN, Unió Internacional per a la Conservació de la Natura, 2006. Consultat el 17 de desembre del 2015 (en anglès).
* ↑ Bort, Juan L.; Bort, Joseb. «Annuari de vertebrats de Castelló» (en llatí, valencià, castellà, anglès). Arxivat de l'original el 2015-12-22. [Consulta: 17 desembre 2015].
* ↑ Doadrio, I.; Carmona, J.A. «Phylogenetic overview of the genus Squalius (Actinopterygii, Cyprinidae) in the Iberian Peninsula, with description of two new species». Cybium, 30(3), 2006, pàg. 199-214.

## Bibliografia

* Leunda, P. M.; Elvira, B.; Ribeiro, F.; Miranda, R.; Oscoz, J.; Alves, M. J.; Collares-Pereira, M. J. 2009 «International standarization of Common Names for Iberian Endemic Freshwater Fishes» (pdf) (en anglès). Limnetica, 28, pàg. 189-202. Arxivat de l'original el 2012-07-05. ISSN: 1989-1806 [Consulta: 17 desembre 2015].
* Olaya-Marín, Esther Julia; et al. «Modelling native fish richness to evaluate the effects of hydromorphological changes and river restoration (Júcar River Basin, Spain)». Science of the total Environment, 440, 2012, pàg. 95-105.
* Doadrio, Ignacio; Carmona, Jose A. «Phylogenetic overview of the genus Squalius (Actinopterygii, Cyprinidae) in the Iberian Peninsula, with description of two new species». Cybium, 30.3, 2006, pàg. 199-214.
# Margaretha de Heer

Margaretha de Heer (Ljouwert, 1603 –1665) fou una pintora de l'Edat d'Or neerlandesa.

## Biografia

Era filla del pintor de vitralls Arjen Willems de Heer, i la germana més gran de l'artista Gerrit Adriaensz de Heer.
Va ser ensenyada pel seu pare, qui va mantenir un gran taller en la cantonada del Herestraat i Oude Oosterstraat a Leeuwarden. El 21 de setembre de 1628 va contraure matrimoni amb el pintor Andries Pieters Nyhof o Nieuwhof. Es va convertir en la tia de l'artista Willem o Guilliam de Heer. És coneguda principalment per les seves pintures de gènere i estudis d'insectes.
El 1636 el francès Charles Ogier, secretari del cardenal Richelieu va visitar diversos estudis d'artistes dels Països Baixos, incloent el de Heer i Wybrand de Geest a Ljouwert, i va escriure al seu diari que ella era una bona pintora d'ocells i insectes.
A pesar que va estar a Groningen després del seu matrimoni, ella tornava a Ljouwert i probablement va morir allí el 1665. Un carrer en Ljouwert porta el seu nom en el seu honor.

## Referències

* 1 2 3 4 «Margaretha de Heer» (en neerlandès). Rijksbureau voor Kunsthistorische Documentatie. [Consulta: 15 abril 2016].
* 1 2 «Margareta Arjensdr» (en neerlandès). historici.nl. [Consulta: 15 abril 2016].

## Enllaços externs

* Margaretha de Heer a Artnet
# Aleutians East Borough

El borough d'Aleutians Orientals (en anglès: Aleutians East Borough), fundat el 1987, és un dels 19 boroughs de l'estat nord-americà d'Alaska. En el cens de l'any 2010, el borough tenia 3.141 habitants i una densitat de població de 0.07 persona per km². La seu del borough es troba a Sand Point.

## Geografia

Segons l'Oficina del Cens, el borough té una àrea total de 38.881 quilòmetres quadrats (15.012 milles quadrades), de la que 18.100 quilòmetres quadrats (6988,4 milles quadrades) és terra i 20.780 quilòmetres quadrats (8023,2 milles quadrades) (53.45 %) és aigua.

### Boroughs adjacents

* Borough de Lake and Peninsula (a l'est)
* Àrea censal d'Aleutianas Occidentals (a l'oest)

## Demografia

Segons el cens de 2010, hi havia 3.141 persones, 526 llars i 344 famílies residint en el borough. La densitat de població era de 0.07 hab./km². Hi havia 724 habitatges amb una densitat mitjana de 0.01 habitatges/km². El 23,95 % dels habitants eren blancs, l'1,67 % afroamericans, el 37,26 % amerindis, el 26,51 % asiàtics, el 0,30 % illencs del Pacífic, el 7,38 % d'altres races i el 2,93 % pertanyia a dos o més races. El 12,57 % de la població eren hispans-llatins de qualsevol raça.

## Localitats
### Ciutats

Akutan | Cold Bay | False Pass | King Cove | Sand Point

### Llocs designats pel cens

* Nelson Lagoon

### Àrees no incorporades

Belkofski | Ikatan | Morzhovoi

### Despoblats

* Unga

## Referències

* 1 2 «State & County QuickFacts». United States Census Bureau. Arxivat de l'original el 6 de juliol 2011. [Consulta: 17 maig 2014].
* 1 2 «US Gazetteer files: 2010, 2000, and 1990». United States Census Bureau, 12-02-2011. [Consulta: 23 abril 2011].
# Poliana (Crimea)

* Per a altres significats, vegeu «Poliana».
Poliana (en ucraïnès i en rus: Поляна) és un poble de la República Autònoma de Crimea, a Ucraïna, que el 2014 tenia 178 habitants. Pertany al districte de Bakhtxissarai. Fins al 1945 la vila es deia Màrkur.

## Referències

* ↑ «Учь азиз дюрбеси (Айвовое / Эфендикой, АР Крым)». IMUSLIM. Arxivat de l'original el 2014-10-06. [Consulta: 3 octubre 2014].
* ↑ Встречается также написание Коджа-Сала
# Municipal Waste

Municipal Waste és un grup estatunidenc de crossover thrash format el 2001 a Richmond. Ha sofert diversos canvis de formació, romanent el vocalista Tony Foresta i el guitarrista Ryan Waste com a únics membres permanents.
Els membres del grup han declarat estar influïts per grups com Suicidal Tendencies, D.R.I., Slayer, Anthrax, Exodus, Testament, Sepultura, Nuclear Assault, SOD, MOD i Cro-Mags. Les lletres tracten l'alcoholisme, els mutants i el thrash metal. Municipal Waste ha rebut l'etiqueta de party thrash per part d'alguns mitjans de comunicació. Els títols de les cançons sovint tenen un to còmic.

## Discografia
### Àlbums d'estudi

* Waste 'Em All (2003, Six Weeks Records)
* Hazardous Mutation (2005, Earache Records)
* The Art of Partying (2007, Earache Records)
* Massive Aggressive (2009, Earache Records)
* The Fatal Feast (2012, Nuclear Blast Records)
* Slime and Punishment (2017, Nuclear Blast Records)
* Electrified Brain (2022, Nuclear Blast Records)

### EP

* Municipal Waste (2001, Amendment Records / Busted Heads Records)
* Scion Presents: Municipal Waste (2012, Scion Audio Visual)
* Garbage Pack (2012, Night of the Vinyl Dead Records)
* The Last Rager (2019, Nuclear Blast Records)

### Compartits

* Municipal Waste / Crucial Unit (2002, Six Weeks Records)
* Tango and Thrash (w/Bad Acid Trip) (2004, Mordar Records)
* Louder Than Hell (2005, Six Weeks Records)
* Toxic Waste (w/ Toxic Holocaust) (2012, Tankcrimes Records)

### Recopilacions

* Waste 'Em All / Tango i Thrash (2004, Rabid Dog Records)

## Referències

* ↑ «Municipal Waste Aren't Joking • Interviews • exclaim.ca», 18-07-2012. Arxivat de l'original el 2012-07-18. [Consulta: 2 maig 2021].
* ↑ Hitz, Sam. «Municipal Waste». Thrasher, 20-03-2009. [Consulta: 20 febrer 2012].
* ↑ «New England Metal & Hardcore Festival in Worcester, MA». KNAC, 11-05-2009. [Consulta: 20 febrer 2012].
* ↑ «MUNICIPAL WASTE – ‘Electrified Brain’» (en castellà). Rockzone, 18-07-2022. [Consulta: 2 juliol 2024].
* ↑ Diez, Dani. «MUNICIPAL WASTE reedita su EP, «Tango and Thrash», en diferentes formatos» (en castellà). Metalcry.com, 23-11-2017. [Consulta: 2 juliol 2024].
# Pfyn

Pfyn és un municipi del cantó de Turgòvia (Suïssa), situat al districte de Steckborn.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].